Na temelju članka 23.a, 48. i 49. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22 i 101/23) i 40. Statuta Grada Koprivnice („Glasnik Grada Koprivnice“ broj: 4/09., 1/12., 1/13., 3/13., - pročišćeni tekst, 1/18., 2/20 i 1/21.) Gradsko vijeće Grada Koprivnice na sjednici održanoj \_\_\_\_\_\_\_2024. godine, donijelo je

**ODLUKU**

**o dopuni Odluke o utvrđivanju mjerila za sufinanciranje**

**djelatnosti ustanova predškolskog odgoja i obrazovanja na području Grada Koprivnice**

**Članak 1.**

U Odluci o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice („Glasnik Grada Koprivnice“ broj 2/24 i 6/24) iza članka 5.b dodaje se članak 5.c koji glasi:

„Članak 5. c

Pravo na pomoć za podmirenje troškova predškolskog odgoja i obrazovanja za djecu rane i predškolske dobi u iznosu od 171,00 EUR mjesečno, može ostvariti dijete koje nije uspjelo ostvariti upis u dječje vrtiće kojima je osnivač Grad Koprivnica, a upisano je u dječji vrtić koji svoju djelatnost obavlja izvan područja Grada Koprivnice.

Uvjeti iz članka 5. ove Odluke primjenjuju se na djecu iz stavka 1. ovog članka.

Pravo na sufinanciranje troškova iz stavka 1. ovog članka može se ostvariti podnošenjem zahtjeva Upravnom odjelu Grada Koprivnice nadležnom za društvene djelatnosti.

Uz zahtjev je potrebno priložiti sljedeću dokumentaciju:

* presliku valjane osobne iskaznice ili uvjerenje o prebivalištu ili drugu valjanu potvrdu o prebivalištu (ne starije od 6 mjeseci) podnositelja zahtjeva i djeteta,
* ugovor o pohađanju dječjeg vrtića,
* dokaz da dijete nije ostvarilo upis u dječji vrtić čiji je osnivač Grad Koprivnica.

Grad Koprivnica i Dječji vrtići iz stavka 1. ovog članka sklopiti će Ugovor o izravnom sufinanciranju Dječjeg vrtića kojim će se regulirati međusobna prava i obveze.

Sredstva za sufinanciranje troškova iz stavka 1. ovog članka isplaćivat će se na račun Dječjih vrtića u kojima su djeca ostvarila upis.“

**Članak 2.**

Ova Odluka stupa na snagu prvog dana od dana objave u „Glasniku Grada Koprivnice“.

GRADSKO VIJEĆE   
GRADA KOPRIVNICE

KLASA: 601-01/24-04/0007

URBROJ:

Koprivnica,

PREDSJEDNIK:

Ivan Pal, prof.